CELEX: 52005PC0154
Language: lv
Date: 2005-04-20
Title: Priekšlikums Padomes regula, ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu

Svarīgs juridisks paziņojums

|

52005PC0154

Priekšlikums Padomes regula, ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu  /* COM/2005/0154 galīgā redakcija - SYN 2005/0064 */  

	Briselē, 20.4.2005COM(2005) 154 galīgā redakcija2005/0064 (SYN)PriekšlikumsPADOMES REGULA,ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu(iesniegusi Komisija)PASKAIDROJUMA RAKSTS1. Eiropadome 1997. gada 17. jūnija sanāksmē Amsterdamā vienojās par Stabilitātes un izaugsmes paktu atbilstoši Līguma principiem un procedūrām. Tomēr Eiropadome 2004. gada jūnijā atzīmēja, ka nepieciešams sekmēt ES fiskālās programmas pārredzamību un valstu atbildību, kā arī uzlabot tās normu un noteikumu izpildi. Komisija 2004. gada 3. septembrī publicēja paziņojumu par „ekonomikas pārvaldes stiprināšanu un Stabilitātes un izaugsmes pakta īstenošanas precizēšanu”, kurā tā iezīmēja Stabilitātes un izaugsmes pakta nākamās aprises un ierosināja paplašināt tā ekonomiskos pamatus, kā arī stiprināt tā uzticamību un izpildi.Pēc Komisijas paziņojuma Padome un Komisija uzsāka pārrunas, lai panāktu vienošanos par Stabilitātes un izaugsmes pakta reformu. Padome 2005. gada 20. martā pieņēma ziņojumu „Stabilitātes un izaugsmes pakta īstenošanas uzlabošana”. Šajā ziņojumā Padome veltīja pienācīgu uzmanību fiskālās sistēmas pārvaldes un valstu atbildības uzlabošanai, pakta preventīvai un korektīvai ekonomiskā pamatojuma un efektivitātes stiprināšanai, lai ilgtermiņā nodrošinātu valstu finanšu stabilitāti, veicinātu izaugsmi un izvairītos no pārmērīgas nastas uzkraušanas nākamajām paaudzēm.Eiropadome 22. un 23. martā apstiprināja šo ziņojumu, norādot, ka tas atjauno un papildina Stabilitātes un izaugsmes paktu, kuru veido Padomes Regula (EK) Nr. 1466/97 un (EK) Nr. 1467/97, un Eiropadomes 1997. gada 7. jūlija rezolūcija par Stabilitātes un izaugsmes paktu.Eiropadomes prezidentvalsts secinājumos par 2005. gada 22. un 23. marta sanāksmi Eiropadome aicina Komisiju iesniegt priekšlikumus Padomes regulu grozījumiem atbilstoši Padomes ziņojumam, kurā izteikta Padomes vēlme pēc iespējas mazāk mainīt esošās regulas.2. Papildus grozījumiem, kuros atspoguļota iepriekš minētā vienošanās, tiek ierosināti priekšlikumi par tehniska rakstura grozījumiem Regulā 1466/97, lai nodrošinātu saskanību ar Padomes ziņojumu. Jo īpaši pieredze liecina, ka stabilitātes un konverģences programmu pārbaudes termiņi Padomē ir pārāk īsi. Tiek ierosināta šo termiņu pagarināšana.2005/0064 (SYN)PriekšlikumsPADOMES REGULA,ar ko groza Regulu (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 99. panta 5. punktu,ņemot vērā Komisijas priekšlikumu[1],saskaņā ar Līguma 252. pantā minēto procedūru,tā kā(1) Stabilitātes un izaugsmes paktu sākotnēji veidoja Padomes 1997. gada 17. jūnija Regula (EK) Nr. 1466/97 par budžeta stāvokļa uzraudzības un ekonomikas politikas uzraudzības un koordinācijas stiprināšanu[2], Padomes Regula (EK) Nr. 1467/97 par to, kā paātrināt un precizēt pārmērīga budžeta deficīta novēršanas procedūras īstenosanu[3], un 1997. gada 17. jūnija Rezolūcija par Stabilitātes un izaugsmes paktu[4]. Stabilitātes un izaugsmes pakts ir pierādījis savu lietderību budžeta deficīta stabilizēšanā, ievērojami veicinot makroekonomisko stabilitāti ar zemu inflāciju un zemām procentu likmēm, kas ir priekšnosacījums noturīgai izaugsmei un darba vietu radīšanai.(2) Padome 2005. gada 20. martā pieņēma ziņojumu „Stabilitātes un izaugsmes pakta īstenošanas uzlabošana”, kura mērķis ir fiskālās sistēmas pārvaldes un valstu atbildības uzlabošana, pakta ekonomiskā pamatojuma un efektivitātes preventīva un korektīva stiprināšana, lai ilgtermiņā nodrošinātu valstu finanšu stabilitāti, veicinātu izaugsmi un izvairītos no pārmērīgas nastas uzkraušanas nākamajām paaudzēm. Šo ziņojumu Eiropadome apstiprināja 2005. gada 23. marta secinājumos[5], kur norādīts, ka ziņojums aktualizē un papildina Stabilitātes un izaugsmes paktu.(3) Stabilitātes un izaugsmes paktu nepieciešams nostiprināt un precizēt tā īstenošanu, tiecoties uzlabot ekonomisko politiku koordināciju un uzraudzību. Veicot šo uzdevumu, jāņem vērā mainīgie apstākļi, jo īpaši pieaugošā ekonomiskā daudzveidība 25 Kopienas dalībvalstīs un paredzamās demogrāfiskās izmaiņas.(4) Regulu (EK) Nr. 1466/97 nepieciešams grozīt, lai pilnībā varētu piemērot panākto vienošanos par Stabilitātes un izaugsmes pakta īstenošanas uzlabošanu.(5) Vidēja termiņa budžeta mērķu stingra ievērošana ļaus dalībvalstīm pārvarēt parastās cikliskās svārstības, valsts budžeta deficītam nepārsniedzot 3 % no IKP salīdzināmās vērtības, un nodrošināt būtiskus panākumus finanšu noturības sasniegšanā. Ņemot vērā šos apstākļus, tas pieļaus budžeta manevrēšanu, jo īpaši valsts ieguldījumu jomā.(6) Vidēja termiņa budžeta mērķi konkrētām dalībvalstīm ir dažādi, ņemot vērā atšķirības to ekonomikā, budžeta stāvoklī un prognozēs. Katrai valstij jānosaka īpaši vidēja termiņa budžeta mērķi, kurus Padome pēc Komisijas ieteikuma regulāri pārskata.(7) Dalībvalstīm, kas vēl nav sasniegušas vidēja termiņa budžeta mērķus, jācenšas panākt minimālos gada uzlabojumus tās cikliski koriģētajā bilancē, neskaitot vienreizējos un citus īslaicīgos pasākumus. Uzlabojumam jābūt lielākam ekonomiski labvēlīgā situācijā; tas var būt mazāks nelabvēlīgā situācijā.(8) Pārbaudot un uzraugot stabilitātes un konverģences programmas, jo īpaši vidēja termiņa budžeta mērķus vai to mērķtiecīgas korekcijas, Padomei jāņem vērā galveno strukturālo reformu īstenošana, kas ilgākā laika posmā ļauj tieši ietaupīt izmaksas, veicinot arī potenciālo pieaugumu, un tādējādi būtiski ietekmējot valsts finanšu ilgtspējību. Tāpēc stabilitātes un konverģences programmās jāsniedz galveno strukturālo reformu apraksts un visaptverošs un detalizēts novērtējums to kvantitatīvajai ietekmei uz budžetu laika gaitā.(9) Termiņi, kas Padomei noteikti stabilitātes un konverģences programmu pārbaudēm, ir pārāk īsi un tos nepieciešams pagarināt.(10) Tādēļ Regula (EK) Nr. 1466/97 ir attiecīgi jāgroza,IR PIEŅĒMUSI ŠO REGULU:1. pantsPadomes 1997. gada 7. jūlija Regulu Nr. 1466/97 groza šādi:(1) Iekļauj šādu 2.a. pantu:„2a. pantsKatrai dalībvalsts nosaka vidējā termiņa mērķus attiecībā uz budžeta stāvokli, kam jābūt tuvu līdzsvaram vai ar pārpalikumu, saskaņā ar procedūru, kas minēta Līguma 99. panta 2. punktā. Šos vidēja termiņa mērķus attiecībā uz budžeta stāvokli regulāri pārskata un attiecīgos gadījumos maina. Katrai valstij konkrētos vidēja termiņa budžeta mērķus nosaka tādā līmenī, kas ļauj dalībvalstīm pārvarēt parastās cikliskās svārstības, valsts budžeta deficītam nepārsniedzot 3 % no IKP salīdzināmās vērtības, un nodrošina būtiskus panākumus finanšu noturības sasniegšanā un, ņemot vērā šos apstākļus, pieļauj budžeta manevrēšanu, jo īpaši valsts ieguldījumu jomā.(2) Regulas 3. panta 2. punktu groza šādi:(a) šā punkta a) apakšpunktu aizstāj ar šādu:„(a) mērķtiecīgas korekcijas vidēja termiņa budžeta mērķa sasniegšanai attiecībā uz valsts budžeta pārpalikumu/deficītu un paredzēto valsts parāda attiecības virzību;”(b) šā punkta c) apakšpunktu aizstāj ar šādu:„(c) budžeta un citu veikto un/vai ierosināto ekonomikas politikas pasākumu aprakstu, lai sasniegtu programmas mērķus un attiecībā uz galvenajiem budžeta pasākumiem, kā arī nozīmīgām strukturālām reformām, visaptverošu un detalizētu novērtējumu to kvantitatīvajai ietekmei uz budžetu īsā, vidējā un ilgā laika posmā.”(3) Regulas 5. pantu groza šādi:(a) Šī panta 1. punkta pirmo daļu aizstāj ar šādu:„1. Ņemot vērā novērtējumu, ko sniedz Komisija un komiteja, kas izveidota saskaņā ar Līguma 114. pantu, Padome, veicot daudzpusējo uzraudzību saskaņā ar 99. pantu, pārbauda, vai mēķtiecīgās korekcijas programmā ir pietiekami tālejošas, vai saimnieciskās prognozes programmas pamatā ir ticamas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa budžeta mērķa sasniegšanai. Padome, novērtējot mērķtiecīgas korekcijas vidēja termiņa budžeta mērķa sasniegšanai, apsver, vai attiecīgā dalībvalsts sasniedz minimālos gada uzlabojumus tās cikliski koriģētajā bilancē, neskaitot vienreizējos un citus īslaicīgos pasākumus, un vai ir paredzēts nozīmīgāks uzlabojums ekonomiski labvēlīgā situācijā. Padome ņem vērā galveno strukturālo reformu īstenošanu, kas ilgākā laika posmā ļauj tieši ietaupīt izmaksas, veicinot arī potenciālo pieaugumu, un tādējādi būtiski ietekmējot valsts finanšu ilgtspējību;”(b) Šī panta 2. punktā vārdus „divos mēnešos” aizstāj ar vārdiem „trijos mēnešos”.(4) Regulas 7. panta 2. punktu groza šādi:(a) šā punkta a) apakšpunktu aizstāj ar šādu:„(a) mērķtiecīgas korekcijas vidēja termiņa budžeta mērķa sasniegšanai attiecībā uz valsts budžeta pārpalikumu/deficītu un paredzēto valsts parāda attiecības virzību; vidēja termiņa monetārās politikas mērķi; šo mērķu saistība ar cenu un valūtas maiņas kursa stabilitāti;”(b) šā punkta c) apakšpunktu aizstāj ar šādu:„(c) budžeta un citu veikto un/vai ierosināto ekonomikas politikas pasākumu aprakstu, lai sasniegtu programmas mērķus un attiecībā uz galvenajiem budžeta pasākumiem, kā arī nozīmīgām strukturālām reformām, visaptverošu un detalizētu novērtējumu to kvantitatīvajai ietekmei uz budžetu īsā, vidējā un ilgā laika posmā.”(5) Regulas 9. pantu groza šādi:(a) Šā panta 1. punkta pirmo daļu aizstāj ar šādu:„1. Ņemot vērā novērtējumu, ko sniedz Komisija un komiteja, kas izveidota saskaņā ar Līguma 114. pantu, Padome, veicot daudzpusējo uzraudzību saskaņā ar 99. pantu, pārbauda, vai mēķtiecīgās korekcijas programmā ir pietiekami tālejošas, vai saimnieciskās prognozes programmas pamatā ir reālistiskas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa budžeta mērķa sasniegšanai. Padome, novērtējot mērķtiecīgas korekcijas vidēja termiņa budžeta mērķa sasniegšanai, apsver, vai attiecīgā dalībvalsts sasniedz minimālos gada uzlabojumus tās cikliski koriģētajā bilancē, neskaitot vienreizējos un citus īslaicīgos pasākumus, un vai ir paredzēts nozīmīgāks uzlabojums ekonomiski labvēlīgā situācijā. Padome ņem vērā galveno strukturālo reformu īstenošanu, kas ilgākā laika posmā ļauj tieši ietaupīt izmaksas, arī veicinot potenciālo pieaugumu, un tādējādi būtiski ietekmējot valsts finanšu ilgtspējību;”(b) Šā panta 2. punktā vārdus „divos mēnešos” aizstāj ar vārdiem „trijos mēnešos”.(6) Visā regulas tekstā atsauces uz 103. pantu aizstāj ar atsaucēm uz 99. pantu.2. pantsŠī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.Šī regula ir uzliek saistības kopumā un tieši piemērojama visās dalībvalstīs.Briselē,Padomes vārdāpriekšsēdētājs 

[1] OV C […].

[2] OV L 209, 2.8.1997., 1. lpp.

[3] OV L 209, 2.8.1997., 6. lpp.

[4] OV C 236, 2.8.1997., 1. lpp.

[5] Skatīt Eiropadomes 2005. gada 22.-23. marta secinājumu 2. pielikumu.